laion/Wikipedia-Exotic huggingface dataset:
רועי פריצקי

רועי פריצקי (נולד ב-24 ביולי 2002) הוא כדורסלן ישראלי, המשחק בעמדות הרכז והקלע באליצור נתניה מליגת העל פריצקי החל את דרכו במחלקת הנוער של מכבי קדימה צורן, המקום בו גדל. בהמשך הוא עבר לנוער של הפועל בני כפר סבא ובמקביל שיחק בתיכון כצנלסון שבכפר סבא. בתיכון הרחיב פריצקי פיזיקה ומחשבים במקביל להשתתפותו בנבחרת התיכון, איתה הגיע לגמר ליגת העל לתיכונים בשנת 2018 והפסיד לתיכון חדש תל אביב בהובלתו של דני אבדיה. בשנת 2019, שיחק פריצקי לסירוגין גם בנוער של כפר סבא וגם בבוגרים, אשר שיחקו באותה עונה בליגה הארצית. ב-19 ביולי 2020, פריצקי חתם באליצור עירוני נתניה מהליגה הלאומית. בעונתו הראשונה, פריצקי היה שחקן חשוב בקבוצה, וב-37 משחקים מהם פתח ב-33, הוא העמיד ממוצעים של 7.4 נקודות, 3.5 ריבאונדים ו-2.8 אסיסטים ב-21.7 נקודות. באותה עונה פריצקי עלה עם נתניה לליגת העל, לאחר שהעפילו לגמר הפלייאוף, שם הם הפסידו להפועל גליל עליון. בעונתו השנייה בקבוצה הפך לשחקן קבוע בהרכב הפותח של הקבוצה ועשה שיפור ניכר ביכולת הקליעה וב-28 משחקי ליגה העמיד 13.1 נק', 3.5 ריב' ו-3.5 אס' בעונה הסדירה, בסיום העונה העפיל עם הקבוצה לשלב הפלייאוף בו הודחה הקבוצה ברבע הגמר. ב-4 משחקים בפלייאוף העמיד 12 נק', 5 ריב' ו-7.2 אס' בממוצע. לקראת עונת 2022/2023 חתם בהפועל באר שבע מליגת העל אסי ממן, ‏תיכון חדש אלופת התיכונים לאחר 67:96 על כפ"ס, באתר ONE‏, 20 בדצמבר 2018 כפיר אדר, ‏אליצור קריית אתא החתימה את ג'ף גריי, באתר ONE‏, 19 ביולי 2020 לאומית: אליצור נתניה והפועל גליל עליון השלימו עלייה לליגת העל, באתר וואלה, 15 ביוני 2021 גליל עליון זכתה באליפות הליגה הלאומית, באתר ערוץ הספורט, 17 ביוני 2021 אור שקדי‏, רועי פריצקי חתם בהפועל באר שבע, איגור קולשוב מועמד, באתר וואלה, 8 ביוני 2022
פרנץ' מרטיני

פרנץ' מרטיני (French Martini, מרטיני צרפתי) הוא קוקטייל, המוכר רשמית על ידי איגוד הברמנים הבינלאומי המורכב מוודקה, ליקר פטל (כדוגמת Chambord) ומיץ אננס. מוגש באופן מסורתי בכוס מרטיני ללא קרח. נהוג לסחוט מעל הכוס קליפת לימון טרייה ולקשט בה את הכוס. הקוקטייל נרשם לראשנה בשנות ה-80 של המאה ה-20 בניו יורק במסעדת קית' מקנלי (Keith McNally). בניגוד לשמו, אין לו קשר לצרפת והוא לא גרסה של הקוקטייל מרטיני. היה למשקה פופולרי מאוד בשנות ה-80 וה-90. בשנות ה-90 גם נפוצה ואריאציה בה ליקר פטל אדום הוחלף בקרם דה קסיס. מדיה וקבצים בנושא פרנץ' מרטיני בוויקישיתוף French Martini How To Make a French Martini
אקסיוס

אקסיוס (באנגלית: Axios) הוא אתר חדשות אמריקאי הממוקם במחוז ארלינגטון, וירג'יניה. הוא הוקם בשנת 2016 והושק בשנה שלאחר מכן על ידי עיתונאי פוליטיקו לשעבר ג'ים ואנדהיי, מייק אלן ורועי שוורץ. שם האתר מבוסס על המילה היוונית ἄξιος ‏(áxios), שפירושה "ראוי". המאמרים של אקסיוס הם בדרך כלל קצרים: רובם קצרים מ-300 מילים ומשתמשים בנקודות תבליט ולכן קל יותר לסרוק אותם. הם נכתבים מראש באופן שניתן יהיה להעלות אותם בפלטפורמות כגון פייסבוק, טוויטר וסנאפצ'ט לצד פרסומם בניוזלטרים של אקסיוס ובאתר עצמו. בנוסף למאמרי חדשות, אקסיוס מייצר עלונים יומיים ושבועיים ספציפיים לתעשייה וסדרת חדשות תיעודית ב-HBO. לסדרה שלוש עונות והיא שודרה בישראל בערוץ Yes דוקו. בנוסף שודרה בשירות STINGTV, סלקום TV ו-HOT. ב-8 באוגוסט 2022 נמסר שנחתמה עסקה לרכישת "אקסיוס" על-ידי קונצרן "Cox Enterprises" (אנ') בסכום של 525 מיליון דולר, לאחר ששנה קודם לכן רכש הקונצרן את השליטה בהחזקות של "אקסיוס". הרכישה תושלם עם קבלת האישורים הרגולטוריים. במסגרת זו, תהפוך חטיבת תוכנות התקשורת לעסקים, "Axios HQ", לחברה עצמאית בשליטתם של מייסדי "אקסיוס", כאשר ואנדהיי ישמש יושב ראש הדירקטוריון, ושוורץ יהיה המנכ"ל. "Cox Enterprises" יהיה המשקיע היחיד, כמיעוט. אתר האינטרנט הרשמי של אקסיוס אקסיוס, ברשת החברתית אקס (טוויטר) גילי איזיקוביץ, האם אתר החדשות "אקסיוס" הוא כלי התקשורת של העתיד?, באתר הארץ, 20 בנובמבר 2018 Condé Nast, Exclusive: Mike Allen and Jim VandeHei Reveal Their Plan for Media Domination, Vanity Fair אקסיוס: להציל את התקשורת, באתר אפי טריגר – פופ טארטס, ‏2018-11-12 Breaking News - Documentary News Series "Axios" Expands Its 2020 Season, Returning Monday April 27 | TheFutonCritic.com, www.thefutoncritic.com Breaking News - "Axios," Four-Part Limited Series from HBO Documentary Films and the Groundbreaking New Media Company, Debuts Nov. 4 | TheFutonCritic.com, www.thefutoncritic.com Johnson, ted (August 8, 2022), Axios To Sell To Cox Enterprises In Deal Valued At $525 Million. Deadline Hollywood, retrieved August 9, 2022 Fischer, Sara (August 8, 2022). Axios agrees to sell to Cox Enterprises for $525 million. Axios, retrieved August 9, 2022 ערך זה הוא קצרמר בנושא תקשורת ובנושא ארצות הברית. אתם מוזמנים לתרום לוויקיפדיה ולהרחיב אותו.
בלהה גילאור

בלהה גילאור (נולדה ב-1944) היא שופטת ישראלית, אשר כיהנה כנשיאת בית המשפט המחוזי בחיפה. לאחר פרישתה, שימשה כיו"ר הוועדה לבדיקת מינויים בחברות ממשלתיות עד חודש יוני 2023. גילאור נולדה בשנת 1944 בשטחי ישראל דהיום, שהיו אז נתונים לריבונות המנדט הבריטי על ארץ ישראל. ב-1962 השלימה את לימודיה התיכוניים בבית הספר הריאלי שבחיפה. לאחר מכן, בשנים 1962–1964, שירתה גילאור בצבא הגנה לישראל והשתחררה בדרגת סגן. בתום שירותה הצבאי החלה ללמוד באוניברסיטה העברית בירושלים, שם סיימה את לימודיה הגבוהים במשפטים במהלך 1967. ב-1969 ניתן לה רישיון לעריכת דין אחרי התמחות משפטית בת שנתיים. בין השנים 1969–1982 עבדה כעורכת דין שכירה במשרד עורכי דין. מ-1977 עד 1982 הייתה שותפה במשרד עורכי דין ועסקה בהיבטים שונים של תחום המשפט האזרחי. בדצמבר 1982 החלה לראשונה את שירותה במערכת בתי המשפט הישראלית, כשופטת בבית משפט השלום וכרשמת בבית המשפט המחוזי בחיפה. מפברואר 1984 עד ספטמבר 1990 כיהנה כשופטת בפועל בבית המשפט המחוזי שבחיפה. באותו החודש מונתה לשופטת בבית משפט זה כמינוי קבע. בשנים 1993–1997 שימשה כמרצה מן החוץ בפקולטה למשפטים של אוניברסיטת חיפה. במרץ 2003 מונתה לסגנית נשיא בית המשפט המחוזי, וביולי 2005 — כעבור 15 שנה מראשית כהונתה כשופטת קבע בביהמ"ש המחוזי בחיפה — מונתה לנשיאת בית המשפט. היא מונתה לנשיאת ביהמ"ש לאחר פרישתו של מיכה לינדנשטראוס מכס השיפוט, משנבחר למבקר המדינה. כמו כן, גילאור היא אלוף-משנה במילואים, המכהנת כשופטת בבית הדין הצבאי לערעורים. ב-15 ביולי 2014 פרשה לגלמאות. במהלך כהונתה כנשיאת בית המשפט התגלע סכסוך בינה לבין סגנה, השופט גדעון גינת, לאחר שזה התריס בפני ראשי הרשות השופטת כי גילאור הפקיעה מידיו את הטיפול בתיקים בהם מייצג משרד עורכי הדין החיפאי של בעלה, עו"ד יוסי גילאור. הסכסוך הביא למסכת השמצות של שני הצדדים וכלל בירור של נציב תלונות הציבור על שופטים, אליעזר גולדברג. בשל הגרסאות הסותרות, גינת נאלץ לעבור ממקום כהונתו בחיפה לתל אביב-יפו. פרופ' שמעון שטרית התבטא על ההתרופפות בדין המשמעתי לשופטים. שטרית ציין בנימה ביקורתית, כי "במקום לטפל בשופטת - העבירו את השופט גינת לתל אביב". אליעזר גולדברג העיר שהדבר נגד את התחייבותה של גילאור שלא לטפל בתיקים כאלו, אך שטרית תהה מדוע בכלל היה צורך בהתחייבות כזו. ב-13 ביולי 2015, כשנה לאחר פרישתה לגמלאות, מונתה גילאור בידי היועץ המשפטי לממשלה יהודה וינשטיין ליו"ר הוועדה לבדיקת מינויים בחברות ממשלתיות. בלהה גילאור, באתר הרשות השופטת ועדת גילאור, באתר כלכליסט יהודה שרוני, ‏ועדת גילאור תאשר עשרות דירקטורים ומנהלים בחברות ממשלתיות, באתר מעריב אונליין, 14 בינואר 2020 בלהה גילאור, באתר הרשות השופטת הדס מגן, ‏המועמדים העיקריים לנשיא בית המשפט המחוזי בחיפה: גדעון גינת ובלהה גילאור, באתר גלובס, 15 במאי 2005 תומר זרחין, השופט שהסתכסך עם נשיאת בית המשפט המחוזי בחיפה ישובץ בתל אביב, באתר הארץ, 10 באוקטובר 2010 מסיבת הפרידה משופטת המחוזי - בביתו של יחצ"ן העל רני רהב, באתר וואלה, 25 בנובמבר 2015 איתמר לוין, שמעון שטרית: התרופפות בדין המשמעתי לשופטים, באתר News1 מחלקה ראשונה, 12 במאי 2012 תומר גנון, שופטת עם כתם תמנה דירקטורים ממשלתיים, באתר כלכליסט, 13 ביולי 2015
אלי אבייב

אלי אבייב (באנגלית: Eli Abaev; נולד ב-13 בדצמבר 1997) הוא כדורסלן אמריקאי-ישראלי המשחק בעמדות הסמול פורוורד והפאוור פורוורד באליצור יבנה. אבייב נולד בישראל ובגיל צעיר עבר לארצות הברית והתגורר בקורל ספרינגס שבפלורידה. הוא התחיל את דרכו כשלמד ושיחק כדורסל בתיכון ציון לות'רן. בשנת 2016 התחייב לאוניברסיטת המדינה של מזרח פלורידה. בעונתו הראשונה, שותף אבייב ב-37 משחקים, בהם העמיד ממוצעים של 4.8 נקודות ו-7.4 ריבאונדים ב-19.4 דקות. בעונתו השנייה במכללה, שותף אבייב ב-34 משחקים, בהם העמיד ממוצעים של 9.1 נקודות ו-9.8 ריבאונדים ב-24.9 דקות. בשנת 2018 עבר לאוניברסיטת המדינה של אוסטין פיי, אך בעקבות פציעה הוא פיספס את כל עונתו הראשונה במכללה וחזר רק עונה לאחר מכן. באותה עונה, אבייב שיחק ב-30 משחקים, בהם העמיד ממוצעים של 7.9 נקודות ו-7.7 ריבאונדים ב-28.0 דקות. בשנת 2020 עבר לאוניברסיטת חוף המפרץ פלורידה. במכללה שותף אבייב ב-18 משחקים, בהם העמיד ממוצעים של 7.1 נקודות ו-7.4 ריבאונדים ב-25.9 דקות. ב-21 ביוני 2021 חזר לישראל וחתם בהפועל באר שבע מליגת העל. בעונה זו לא הרבה לשחק במסגרת הליגה ושיחק ב-5 משחקים בהם שותף כ-1.2 דק' ולא קלע. ב-10 ביולי 2022 חתם במכבי חיפה מהליגה הלאומית בעונה זו העמיד ממוצעים של 6.9 נק' ו-7.9 ריבאונדים ב-30 משחקים. בקיץ 2023 חתם בעירוני נהריה. באוגוסט 2024 חתם באליצור יבנה. פרופיל, באתר Sports-Reference אלי אבייב חתם לשנתיים בהפועל באר שבע, באתר מנהלת ליגת העל בכדורסל, ‏21 ביוני 2021 קופרברג, שארפ ותומר כהן יעזרו לחיפה לעלות?, באתר ONE‏, 10 ביולי 2022 אליצור יבנה החתימה את הפורוורד הישראלי-אמריקאי איליי אבייב, באתר BE106 יבנה, 5 באוגוסט 2024
תחנת ניז'גורודסקאיה

תחנת ניז'גורודסקאיה (ברוסית: Нижегородская) היא תחנה חוצה פלטפורמות של הרכבת התחתית של מוסקבה בקו נקראסובסקאיה וקו הטבעת הגדול, הנמצא בבנייה. התחנה ממוקמת ברובע ניז'גורודסקי, וקרויה על שם רחוב בשם זהה (אנ'). תחנת ניז'גורודסקאיה נפתחה ב-27 במרץ 2020, והיא חלק ממרכז תחבורה "ניז'גורודסקאיה", הכולל תחנת רכבת בשם זהה (אנ'). תחנת ניז'גורודסקאיה מקושרת במעבר עם תחנה בשם זהה (אנ') בטבעת המרכזית של מוסקבה. לובי התחנה לובי התחנה משמאל ומרכז התחבורה ניז'גורודסקאיה מימין מדיה וקבצים בנושא תחנת ניז'גורודסקאיה בוויקישיתוף https://stroi.mos.ru/metro/station/28 ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
California (אלבום של מיסטר באנגל)

California הוא אלבומה השלישי והאחרון של להקת מיסטר באנגל משנת 1999. האלבום אמור היה לצאת ב-8 ביוני ב-1999, אך חברת האחים וורנר העדיפה להוציא במקומו את האלבום בעל השם הדומה Californication של להקת הרד הוט צ'ילי פפרז. החברה טענה כי הוצאתם של שני האלבומים בו זמנית הייתה פוגעת בהיקף המכירות או יוצרת בלבול כלשהו - מיסטר באנגל היא להקת "נישה", ואילו רד הוט צ'ילי פפרז היא להקה מסחרית הרבה יותר. דבר זה עורר מתח בין שתי הלהקות. בסופו של דבר, האלבום יצא לאור ב-13 ביולי 1999. "קליפורניה" הוא האלבום האחרון של מיסטר באנגל (מלבד הופעות מוקלטות מ-1999 ו-2000) עד התפרקותם הרשמית. מייק פאטון - שירה טרבור דן - בס דני חפץ - תופים קלינטון "Bar" מק'קינון - סקסופון טריי ספרואנס - גיטרה ביל בנובץ - קרן אנגלית סאם באס - צ'לו הנרי דוצ'ארם - אקורדיון טימב האריס - חצוצרה מאריקה יוג'ס - צ'לו אייבינד קנג, קארלה קילסטדט, בן בארנס - ויולה וכינור מייקל פלוקין - מפוחית דייוויד פיליפס - גיטרת פדאל חשמלית לארי רייגנט - קרן צרפתית ג'יי סטבלי - סימבאלום אהרון סימן - פסנתר בשיר 6 ויליאם וויננט - תוף באס, טימפאני, טם טם, מאלטים ג'אסטין פלפס, ג'וש הלר - טכנאי נוסף טריי ספרואנס - טכנאי, אסטרטג הפקה אדאם מוניוס - טכנאי נוסף, מיקס, עריכה דיגיטלית גיבס צ'פמן, רוב וורט'ינגטון - מיקס ג'ורג' הורן - מאסטרינג מיסטר באנגל - הפקה בילי אנדרסון - טכנאי מאקי אוסבורן - תוכנית ועיצוב גרפי מלקולם הילר - צילום מוניקה סאיד - פרסום אליזבת' גרגורי - ייצוג מידע על האלבום California באתר MusicBrainz מידע על האלבום California באתר AllMusic האלבום California באתר Discogs האלבום California באתר ספוטיפיי
סימפלי

סימפלי בע"מ (באנגלית: Simply) היא חברה פרטית ישראלית, העוסקת בפיתוח ובהפצה של אפליקציות מובייל ללימוד נגינה, שירה וציור. החברה הוקמה בשם ג'ויטונס בע"מ, ובשנת 2022, עם הרחבת סל מוצריה, שינתה החברה את שמה ל"סימפלי בע"מ". החברה הוקמה בשם Joytunes ביולי 2010 בידי יובל קמינקא (מנכ"ל), יגאל קמינקא (מנהל התוכן) ורועי איציקובסקי (סמנכ"ל צמיחה וטכנולוגיות). משרדי החברה שוכנים בשכונת מונטיפיורי בתל אביב. אפליקציות עיקריות: Simply Piano, ללימוד נגינה בפסנתר ובכלי מקלדת אחרים. זו האפליקציה הראשונה שהפיצה החברה. Simply Guitar, ללימוד נגינה בגיטרה. הושקה בפברואר 2020. Simply Sing, ללימוד שירה, הושקה ב-2022. Simply Draw ללימוד ציור עם דף ועפרון, הושקה ב-2023. Piano Maestro, לשימושם של מורים לנגינה ותלמידיהם. שתי האפליקציות הראשונות מיועדות למשתמשים חובבים בתחילת לימודי הנגינה והציור. השימוש בתקופת ניסיון הוא חינם, ושימוש בגרסה המלאה של האפליקציה כרוך בתשלום דמי מנוי. כשליש מהמשתמשים הם מארצות הברית, והשאר מגרמניה, מישראל, מבריטניה, מברזיל, ועוד. האפליקציה מציגה למשתמש תווים לנגינה ברמה המותאמת לו, ובאמצעות מנוע זיהוי צלילים בשם MusicSense שפיתחה החברה, מזהה האפליקציה את נגינתו של המשתמש ומתאימה את תגובתה לקצב ההתקדמות האישי שלו. באוגוסט 2014 גייסה החברה חמישה מיליון דולר. ביוני 2018 גייסה החברה עשרה מיליון דולר. באוגוסט 2019 גייסה החברה 25 מיליון דולר. ביוני 2021 גייסה החברה 50 מיליון דולר, בהובלת גוגל ונצ'רס, זרוע ההשקעות של חברת גוגל, לפי שווי חברה של מיליארד דולר. עם המשקיעים בחברה נמנים חברת קוואלקום ומייסד ומנכ"ל Yelp, ג'רמי סטופלמן. אתר האינטרנט הרשמי של סימפלי סימפלי, ברשת החברתית פייסבוק סימפלי, ברשת החברתית אקס (טוויטר) סימפלי, ברשת החברתית אינסטגרם סימפלי, ברשת החברתית LinkedIn הגר רבט, ג'ויטיונס משמיעה צלילים של הצלחה מתוקה, באתר כלכליסט, 14 באפריל 2021 תו הזהב: האפליקציה של Joytunes הופכת כל טלפון חכם למורה נגינה, באתר פורבס ישראל, ‏במאי 2021 רותי לוי, לא רק כלי נגינה — ג'ויטיונס תנסה לתבל את עסקיה בלימודי בישול וציור, באתר TheMarker‏, 8 באוגוסט 2022 ג'ויטיונס משנה את שמה - ומשיקה אפליקציה חדשה ללימוד שירה, באתר ‏מאקו‏, 21 ביולי 2022 מידע על החברה באתר Duns 100 ג'ויטיונס משנה את שמה - ומשיקה אפליקציה חדשה ללימוד שירה, באתר ‏מאקו‏, 21 ביולי 2022 אופיר דור, ‏תלמידים חובבים לפסנתר וגיטרה מכניסים לג'ויטיונס הישראלית 100 מיליון דולר, באתר גלובס, 21 ביוני 2021 חחן אידן, ‏JoyTunes מגייסת 5 מיליון דולר, תלמד אתכם לנגן, באתר Geektime‏, 12 באוגוסט 2014 הסטארט-אפ המוסיקלי ג'ויטונס השלים גיוס של 10 מיליון דולר, באתר "אנשים ומחשבים", 25 ביוני 2018 יניב אביטל, ‏ללמוד נגינה כמו גיטאר הירו: JoyTunes גייסה 10 מיליון דולר, באתר Geektime‏, 25 ביוני 2018 מאיר אורבך, חברת JoyTunes גייסה 25 מיליון דולר, באתר כלכליסט, 27 באוגוסט 2019 גולן חזני, בלעדי גוגל מעניקה לג'ויטיונס שווי של יוניקורן, באתר כלכליסט, 21 ביוני 2021
עונת 1989/1990 בליגת העל ההולנדית

עונת 1989/1990 הייתה העונה ה-34 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. הארלם ודן בוס ירדו לליגת המשנה. על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, (15 ששיחקו בעונה שעברה, אליהן הצטרפו ניימכן, ויטסה ארנהם ודן האג שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצות במקומות 17 ו-18 ירדו לליגת המשנה. מעונה זו, הקבוצה במקום ה-16 התמודדה לצמד משחקים בשיטת בית-חוץ כנגד המנצחת בפלייאוף ליגת המשנה. אייאקס לא העפילה לגביע אירופה לאלופות בסיום עונה זו בעקבות השהייה לשנה, עקב תקיפת שוערה של אוסטריה וינה פרנץ וולפאהרט על ידי אוהדי אייאקס, במסגרת הסיבוב הראשון של גביע אופ"א במהלך העונה.
נירלוגוש

נירלוגוש (בהונגרית: Nyírlugos) היא עיר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה, גם אוכלוסיית נירלוגוש קטנה עם השנים. כך, בשנת 1990 היו בעיר 3,007 תושבים ובשנת 2020 רק 2,529 תושבים. הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 2005 יהודים התיישבו בנירלוגוש במחצית הראשונה של המאה ה-18. רובם עסקו במסחר זעיר, ומיעוטם במלאכה. הקהילה התארגנה בראשית המאה ה-19 ובמקום קיים בית קברות יהודי בזמן הקרע ביהדות הונגריה בעקבות חילוקי דעות בקונגרס יהודי הונגריה בדצמבר 1868 בין חרדים למשכילים, הצטרפה הקהילה לזרם האורתודוקסי. באפריל 1944, כמה שבועות לאחר כניסת הצבא הגרמני להונגריה, נצטוו היהודים להסתגר בבתיהם. בלילה הועברו לנירג'האזה, ומחמת הצפיפות הועברו להאראנגוד (HARANGOD). במאי הוחזרו לתחנת הרכבת של נירג'האזה, ומשם הוסעו למחנה ההשמדה אושוויץ. בתום המלחמה חזרו לכפר רק כמה ניצולים מהמחנות לעבודות כפייה. הם עזבו את המקום אחרי זמן קצר וחיי הקהילה לא נתחדשו. בדף הקהילה ממפקד קהילות הונגריה כתבו התושבים שבקהילה חיים 30 חברים, נשארו בקהילה רק 3 גברים, ו-90 אחוז מהקהילה הם נשים וילדים, ורב המקום הוא קלמן פרידמן. נירלוגוש בפנקס הקהילות הונגריה, עמוד 388-389 נ'יר-לוגוש (ניר-לוגאש), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 273. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא נירלוגוש בוויקישיתוף אתר האינטרנט הרשמי של נירלוגוש (בהונגרית) "נירלוגוש", באתר JewishGen (באנגלית) קהילת נירלוגוש, באתר "אנו – מוזיאון העם היהודי" נתוני הכפר באתר הלמ"ס ההונגרי בית הקברות היהודי בנירלוגוש תיעוד יהודי נירלוגוש שנרצחו בשואה דף קהילת נירלוגוש מתוך מפקד קהילות הונגריה מפקדי האוכלוסין של יהודי הונגריה, 1993
יום

יום הוא מכלול של שעות היממה המוארות, מזריחת השמש ועד שקיעתה, להבדיל מלילה. לעיתים קרובות מושג המילה "יום" מורחב להכליל את שעות הלילה (כהגדרת "יממה"), למשל בחלוקת השבוע: יום ראשון, יום שני וכו'. להלן נייחס את המושג "יום" למשמעות הראשונית – שעות היממה המוארות. גם לאחר התרחבות השימוש בתאורה מלאכותית, עיקר פעילותם של בני האדם הוא בשעות היום. על מנת להפחית את הצורך בתאורה מלאכותית, נהוג במדינות רבות לעבור לשעון קיץ, כך ששעות פעילות בני האדם תהא בשעות היום. ערך מורחב – ימי השוויון וההיפוך אורך היום משתנה במהלך השנה: בחצי הכדור הצפוני, היום הקצר ביותר הוא 21 בדצמבר, והיום הארוך ביותר הוא 21 ביוני. בחצי הכדור הדרומי, היום הקצר ביותר הוא 21 ביוני, והיום הארוך ביותר הוא 21 בדצמבר. בשני ימים בשנה, אורך היום שווה לאורך הלילה – ימים אלה מתרחשים בנקודת השוויון. בשני הקטבים היום והלילה נמשכים כל אחד שישה חודשים. כאשר בקוטב אחד יש אור יום, בקוטב השני חושך, לאחר חצי שנה המצב מתחלף. ביהדות (בנוגע לרוב המצוות חוץ מדיני קדשים) היום הולך אחר הלילה. היינו זמן התחלפות התאריך הוא בתחילת כל לילה. היום מתחיל עם עלות השחר – זמן הופעת אור השמש על פני השמיים, למרות שהשמש עצמה איננה נראית, ועודנה מתחת לאופק אך לכתחילה היום מתחיל מהנץ החמה – זמן הופעת השמש בפועל. היום מסתיים עם שקיעת החמה, שלאחריה מתחיל זמן "בין השמשות" עד צאת הכוכבים. שעה בהלכה על פי רוב היא חלוקה של היום ל-12 שעות זמניות (ולא של היממה ל-24), ולכן אורכה של שעה זמנית משתנה בהתאם להשתנות אורך היום על פני עונות השנה. על פי התיאוגניה מאת הסיודוס "יום"-המרה (ביוונית: Ημέρα) היא נקבה והיא בתם של ניקס (הלילה) ושל אחיה ארבוס (העלטה), שניהם צאצאיו של כאוס. בתיאורו את טרטרוס, מתייחס הסיודוס להמרה כאחותה של ניקס ולא כבתה. יממה לילה אנציקלופדיה התלמודית כרך כ"ב תשנ"ה מעמ' שס"ג המילה "יום", באתר האקדמיה ללשון העברית הערך "יום", במיקרופדיה תלמודית, באתר ויקישיבה
וולגוניה מיקרופוגון

וולגוניה מיקרופוגון (שם מדעי: Wallagonia micropogon), הוא מין של דג גרם גדול ממשפחת הסילוריים, שבסדרת השפמנונאים, החי בדרום-מזרח אסיה והוא קרובו של שפמנון ההליקופטר. שפמנון זה חדש למדע והוא תואר רק בשנת 2004 ובעבר שויך לסוג Wallago. השפמנון מצוי רק במים מתוקים בתחומי דרום מזרח-אסיה מדרום וייטנאם, צפון לאוס ובנהר צ'או פראיה וכן במקונג שבתאילנד. זהו שפמנון גדול באורך של 154 סנטימטרים ומשקל מרבי של 96 קילוגרם. הוא בעל גוונים כהים ומעט כתמים עליהם עם סנפירים בשרניים חסרי קשקשים, סנפיר גב נמוך ולסתות גדולות ושטוחות שבקצותיהם זיפים דמויי שפם. השפמנון הוא אוכל כל הניזון מכל מה שהוא מוצא במים, בעיקר דגים וחסרי חוליות אך הוא יטרוף גם חיות גדולות יותר אם הוא ייתקל בהם. השפמנון מטיל ביצים בקרקעית הנהר והוא נודד לנהרות איטיי זרימה לשם כך. לרוב השמפנון אוכל סביב קרקעית הנהר. שפמנון הליקופטר - קרובו לסוג. מדיה וקבצים בנושא וולגוניה מיקרופוגון בוויקישיתוף וולגוניה מיקרופוגון, באתר ITIS (באנגלית) וולגוניה מיקרופוגון, באתר NCBI (באנגלית) וולגוניה מיקרופוגון, באתר האנציקלופדיה של החיים (באנגלית) וולגוניה מיקרופוגון, באתר FishBase (באנגלית) וולגוניה מיקרופוגון, באתר GBIF (באנגלית) וולגוניה מיקרופוגון באתר הרשימה האדומה של IUCN
בנזאי פייפליין

בנזאי פייפליין (באנגלית: Banzai Pipeline; לעיתים בקצרה: פייפליין או פייפ; Pipeline או Pipe בהתאמה; מילולית: צינור בנזאי) הוא אתר גלישת גלים מפורסם, השוכן בפארק חוף אהוקאי (Ehukai) בפופוקיאה (אנ') בנורת' שור שבהוואי. מבנה קרקעית הים בסמוך לחוף גורם לשבירת גלים היוצרת תצורות מים דמויות צינור, בכך נעשה החוף מקום אטרקטיבי לגולשי גלים. שונית חדה שוברת את הגלים המגיעים במלוא עוצמתם למים הרדודים ובכך יוצרת מעין תלתלי מים גדולים, עבים וחלולים שהגולשים רוכבים על גבם. מבנה הקרקעית מהווה גם סיכון מוגבר לתאונות, וגולשים אחדים קיפחו את חייהם בתאונות גלישה במקום זה, אחד הידועים שבהם הוא רוכב הגלים מאליק ג'ויו (אנ') בן טהיטי שנחבל ומת בתאונה במקום זה בדצמבר 2005. מדיה וקבצים בנושא בנזאי פייפליין בוויקישיתוף מצלמת חוף המשדרת 24/7 את מראה הבנזאי פייפליין בשידור חי. מופעלת בידי EXPLORE.org, סרטון באתר יוטיוב ערך זה הוא קצרמר בנושא הוואי. אתם מוזמנים לתרום לוויקיפדיה ולהרחיב אותו.
וולאגו אטו

וולאגו אטו (שם מדעי: Wallago attu) הוא מין של דג גרם גדול ממשפחת הסילוריים שבסדרת השפמנונאים, החי בדרום אסיה ודרום-מזרח אסיה והוא המין היחידי בסוגו. לעיתים מתבלבלים בינו לבין קרוב שלו, המצוי באותה סביבה ובעבר השתייך לסוגו - שפמנון הליקופטר שיכול להגיע למשקל 95 קילוגרם. למעשה נוהגים לכנות אותו גם בתור "שפמנון הליקופטר" באנגלית. שפמנון זה חי בנהרות ואגמים מפקיסטן, איראן והודו עד לדרום מזרח אסיה עד למלזיה ואינדונזיה. שפמנון זה מגיע לאורך ממוצע של 75 סנטימטרים אך יכול להגיע לאורך של מטר ומשקל 20 עד 30 קילוגרם. נטען שהוא יכול להגיע לאורך 240 סנטימטרים ולמשקל 100 קילוגרם, אך ייתכן שאלו נתונים של מינים קרובים. השפמנון בעל לסתות גדולות שבקצותיהם זיפי "שפם" העוזרים לחוש את סביבתו והוא בעל סנפירים קצרים ובשרניים עם סנפיר גבי נמוך. לרוב הוא מצוי על קרקעית הנהרות בהם הוא חי. הוא צייד של דגים אחרים, הכוללים בעיקר קרפיוניים קטני ממדים ואשקופיים נוסף לחסילונים. הוא ניזון גם מנבלות. השפמנון ניצוד דרך קבע בידי תושבי הנהרות לצידם הוא חי. הוא מצוי בסכנת הכחדה עקב דיג יתר. מדיה וקבצים בנושא וולאגו אטו בוויקישיתוף וולאגו אטו, באתר ITIS (באנגלית) וולאגו אטו, באתר NCBI (באנגלית) וולאגו אטו, באתר האנציקלופדיה של החיים (באנגלית) וולאגו אטו, באתר FishBase (באנגלית) וולאגו אטו, באתר GBIF (באנגלית) וולאגו אטו באתר הרשימה האדומה של IUCN
קופרה פורמנטור

קופרה פורמנטור (באנגלית: Cupra Formentor) היא מכונית קומפקטית במרכב קרוסאובר, בעלת חמישה מקומות ישיבה, שמיוצרת על ידי קופרה משנת 2020. היא הוצגה במרץ 2020. הפורמנטור היא המכונית העצמאית הראשונה של קופרה. במחן הבטיחות שערך היורו NCAP קיבלה הפורמנטור מקסימום של חמישה כוכבי בטיחות. הפרומנטור הוצגה לראשונה בפברואר 2019 כמכונית קונספט, שכללה מערכת הנעה היברידית פלאג-אין. במרץ 2020 הציגה את גרסת הייצור, השיווק באירופה החל ביולי 2020. הפרומנטור מיוצרת במרטורל, קטלוניה שבספרד. העיצוב של הפרומנטור הוא ספורטיבי כמו שאר דגמי קופרה. חיצונית הדגם מעוצב בעיצוב מודרני, מפואר וספורטיבי, בפנים המכונית האווירה שונה לגמרי, לוח מחוונים דיגיטלי בקוטר 10.25 אינץ', ומסך מגע המשדר את המולטימדיה בקוטר 12.0 אינץ', הגה בעיצוב ספורטיבי כמו שאר דגמי קופרה הכולל משטחי מגע במקום כפתורים מכניים. הפרומנטור משווקת עם חמש יחידות הנעה. שלושה מנועי בנזין בנפחי 1.5 ו-2.0 ליטר טורבו המספקים 150 כ"ס (מנוע 1.5 ליטר, הנעה קדמית), 190 כ"ס (מנוע 2.0 ליטר, הנעה כפולה), 310 כ"ס (מנוע 2.0 ליטר, הנעה כפולה) המאיץ מ0 ל-100 קמ"ש תוך 4.9 שניות בלבד. מנוע דיזל בנפח 2.0 ליטר טורבו המספק כ-150 כ"ס, והנעה קדמית. מערכת הנעה היברידית פלאג-אין, המשלבת בין מנוע בנזין בנפח 1.4 ליטר טורבו המספק כ-150 כ"ס ומנוע חשמלי המספק כ-114 כ"ס, שני המנועים מספקים יחד 245 כ"ס. סוללת ליתיום-יון בקיבולת 13 קוט"ש המספקת טווח נסיעה חשמלי של 50 ק"מ. היא גרסת הביצועים לגרסה הבסיסית, הכוללת כיול ספורטיבי למתלים, ומנוע בנזין בנפח 2.5 ליטר טורבו המספק כ-390 כ"ס בין 5,700 ל-7,000 סל"ד ומומונט מרבי של 48.9 קג"מ המתקבל בין 2,250 סל"ד ל-5,700 סל"ד. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 4.2 שניות ומגיעה למהירות מרבית של 250 קמ"ש. היא הוצגה בפברואר 2021. מדיה וקבצים בנושא קופרה פורמנטור בוויקישיתוף אתר האינטרנט הרשמי של קופרה פורמנטור (באנגלית) חזי גורן, קופרה פורמנטור VZ במבחן דרכים, באתר פורטל הרכב גיר, 29 ביוני 2021 קופרה פורמנטור - פנאי קופה חדש עם עד 310 כ"ס, באתר אוטו, ‏03 במרץ 2020 Cupra unveils Formentor crossover as brand’s first bespoke model, באתר אוטובלוג, ‏02 במרץ 2020 קופרה חשפה רכב עצמאי ראשון, באתר אוטו, ‏24 בפברואר 2019 מבחני ריסוק 2021: קופרה פורמנטור ופולסטאר 2, באתר קארטיוב, ‏03 במרץ 2021 קופרה פורמנטור - הדגם העצמאי הראשון של קופרה נחשף, באתר קארטיוב, ‏22 בפברואר 2019 קופרה פורמנטור 2021 - גרסת הייצור נחשפת, באתר קארטיוב, ‏02 במרץ 2020 מוכן לשיווק: קופרה פותחת את פנקס ההזמנות לפורמנטור, באתר קארטיוב, ‏28 ביוני 2020 קופרה פורמנטור 2021: יחידות ההנעה נחשפות, באתר קארטיוב, ‏07 באוקטובר 2020 2021 Cupra Formentor Debuts: Up To 306 HP, Plug-In Hybrid Available, באתר מוטור 1, ‏02 במרץ 2020 קופרה פורמנטור VZ5 נחשף עם מנוע 2.5 ליטר טורבו, באתר קארטיוב, ‏22 בפברואר 2021
Rina

Rina (בעברית: רינה) הוא מיני-אלבום הראשון של הזמרת-יוצרת היפנית-בריטית רינה סאוואיאמה. האלבום יצא לאור ב-27 באוקטובר 2017, על ידי הוצאת עצמאית. מתוך האלבום יצאו שלושה סינגלים. מידע על האלבום Rina באתר MusicBrainz האלבום Rina באתר ספוטיפיי האלבום Rina באתר אפל מיוזיק Mylrea, Hannah (17 בספטמבר 2020). "Rina Sawayama – 'SAWAYAMA' review: deeply personal self-portrait lays waste to genre constraints". NME. נבדק ב-17 באפריל 2020. {{cite web}}: (עזרה) Rina, Genius (באנגלית) Sayayama, Rina [@rinasawayama] (16 באוגוסט 2019). "I felt the pressure to lie about my age in this industry but that would disrespect my journey !! read PPS at Cambridge age 19-22, then dealt with crippling mental health issues for years into my mid 20s, worked 2-3 jobs at a time for years until I could save up for the RINA EP" (Tweet) – via Twitter. {{cite web}}: (עזרה) "Rina by Rina Sawayama credits". Tidal. נבדק ב-6 ביוני 2020. {{cite web}}: (עזרה)